Εντγκάρ Ιέ

Ο **Εντγκάρ Μιγκέλ Ιέ** (πορτογαλικά: *Edgar Miguel Ié*, , γενν. την 1η Μαΐου 1994) είναι Πορτογάλος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τη Φέγενορντ, με δανεισμό από την Τράμπζονσπορ. 

## Σταδιοδρομία σε συλλόγους

### Μπαρτσελόνα
Γεννημένος στο Μπισάου της Γουινέας-Μπισσάου, ο Ιέ εντάχθηκε στις ακαδημίες νέων της Σπόρτινγκ Λισαβόνας το 2008, σε ηλικία 14 ετών. Το καλοκαίρι του 2012, μετακόμισε στην Μπαρτσελόνα, μαζί με τον συμπαίκτη και συμπατριώτη του, Αγκοστίνιο Κα. 

Στην Καταλονία, ο Ιέ ξεκίνησε να παίζει με την Μπαρτσελόνα B στη Σεγούντα Ντιβισιόν. Έκανε το επίσημο ντεμπούτο του στις 8 Δεκεμβρίου 2012, παίζοντας δέκα λεπτά στην ισοπαλία με 1-1 εναντίον της Έλτσε. 

Ο Ιέ έκανε την πρώτη και μοναδική του εμφάνιση με την πρώτη ομάδα της Μπαρτσελόνα στις 3 Δεκεμβρίου 2014, αντικαθιστώντας τον Ζερεμί Ματιέ για τα τελευταία 27 λεπτά της νίκης με 4-0 επί της Ουέσκα, για τον γύρο των 32 του Κυπέλλου Ισπανίας. Στις 27 Αυγούστου 2015, υπέγραψε τριετές συμβόλαιο με τη Βιγιαρεάλ, όπου ανατέθηκε στη Β ομάδα στη Σεγούντα Ντιβισιόν B. Αγωνίστηκε σποραδικά στη σεζόν, η οποία ολοκληρώθηκε με συμμετοχή στα πλέι οφ, ενώ αποβλήθηκε, μαζί με τον Αντόν Σβετς, στις 3 Απριλίου, στην εκτός έδρας νίκη με 1-0 επί της Βαλένθια Μεστάγια. 

### Μπελενένσες
Στις 26 Δεκεμβρίου 2016, ο Ιέ επέστρεψε στη Λισαβόνα, όπου υπέγραψε με τη Μπελενένσες. Έκανε το ντεμπούτο του στην Πριμέιρα Λίγα στις 27 Ιανουαρίου, παίζοντας και στα 90 λεπτά της νίκης με 1-0 επί της Μποαβίστα. 

### Λιλ
Στις 5 Ιουλίου 2017, μετακινήθηκε στη γαλλική Λιλ έναντι 3 εκατομμυρίων ευρώ, το υψηλότερο ποσό μεταγραφής που έλαβε ποτέ η Μπελενένσες για έναν παίκτη. Σημείωσε το πρώτο του γκολ στη Λιγκ 1 στις 28 Ιανουαρίου 2018, βοηθώντας τους γηπεδούχους να νικήσουν τη Στρασμπούρ με 2-1, σκοράροντας με κεφαλιά ύστερα από εκτέλεση κόρνερ του Ανουάρ Ελ Γάζι στις καθυστερήσεις του αγώνα. 

Στα τέλη Ιανουαρίου 2019, ο Ιέ εντάχθηκε με δανεισμό στη Ναντ έως το τέλος της σεζόν. 

### Τράμπζονσπορ
Στις 12 Αυγούστου 2019, ο Ιέ υπέγραψε τριετές συμβόλαιο με την τουρκική Τράμπζονσπορ, ως μέρος συμφωνίας που περιελάμβανε τον Γιουσούφ Γιαζιτζί. Εντάχθηκε με δανεισμό στη Φέγενορντ τέσσερις μέρες αργότερα, κάνοντας το ντεμπούτο του στην Έρεντιβιζι στις 18 Αυγούστου, στην ισοπαλία με 1-1 εναντίον της Ουτρέχτης.

## Εθνική ομάδα
Αρχικά, ο Ιέ επιλέχτηκε από την Πορτογαλία U19 για το Ευρωπαϊκό Πρωτάθλημα U19 του 2012, αλλά έχασε τη διοργάνωση που διεξήχθη στην Εσθονία λόγω τραυματισμού. Τελικά, έκανε 37 συμμετοχές για όλες τις «μικρές» Εθνικές Πορτογαλίας, συμπεριλαμβανομένων 12 για την ομάδα U21. 

Ο Ιέ έκανε το ντεμπούτο του με την Εθνική Πορτογαλίας ανδρών στις 10 Νοεμβρίου 2017, αντικαθιστώντας τον Πέπε για τα τελευταία 34 λεπτά της φιλικής νίκης με 3-0 επί της Σαουδικής Αραβίας στο Βιζέου. 

## Προσωπική ζωή
Ο δίδυμος αδερφός του Ιέ, ο Εντελίνο, είναι επίσης ποδοσφαιριστής. Ένας μέσος, ο οποίος πέρασε και εκείνος από τις ακαδημίες νέων της Σπόρτινγκ Λισαβόνας. 

## Διακρίσεις
**Μπαρτσελόνα** 

* Κύπελλο Ισπανίας: 2014–15 

## Παραπομπές


## Εξωτερικοί σύνδεσμοι
* Επίσημο προφίλ στη Μπαρτσελόνα  
*   
* Δεδομένα στην Εθνική ομάδα (πορτογαλικά) 
*   
* Προφίλ στο Transfermarkt.com 

Κατηγορία:Πορτογάλοι ποδοσφαιριστές
Κατηγορία:Ποδοσφαιριστές από τη Γουινέα-Μπισάου
Κατηγορία:Πανομοιότυποι δίδυμοι
Κατηγορία:Δίδυμοι αθλητές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές ολυμπιακής ομάδας Πορτογαλίας
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές στους Θερινούς Ολυμπιακούς Αγώνες 2016
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Σεγούντα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Βιγιαρρεάλ ΚΦ Β
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές ΚΦ Ος Μπελενένσες
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Τραμπζονσπόρ
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές Έρεντιβιζι
Κατηγορία:Ξένοι ποδοσφαιριστές στην Ολλανδία
Κατηγορία:Πορτογάλοι με καταγωγή από τη Γουινέα-Μπισάου